1. Hvad er den store forskel på EUX og EUD?
På en EUX (erhvervsfaglig studentereksamen) har du fag på gymnasialt niveau - det har du ikke på EUD (erhvervsuddannelse).
På EUD får du et svendebrev - på EUX får du et svendebrev OG en studenterhue, hvilket også betyder at EUX tager et år længere end den tilsvarende EUD.
2. Hvad skal jeg være bedst til; Det praktiske eller det boglige?
Begge! EUX er en vekseluddannelse, det betyder, at det praktiske og det boglige vægtes lige.
Du kommer til at have fag på højt niveau, samtidig med at du bliver god til et håndværk, og dét kræver hårdt arbejde.
Du skal have hænder og hoved skruet rigtigt på.
3. Hvad kan jeg bruge en EUX til?
EUX åbner mange døre.
Du kan bruge den til at gå direkte ud på arbejdsmarkedet, men du kan også bruge den til at komme ind på videregående uddannelser, f.eks. universiteter eller professionshøjskoler på lige fod med elever fra andre gymnasiale uddannelser.
Nicolai her vil fx gerne være arkitekt, og derfor er han nu ved at uddanne sig til tømrer med EUX. For han vil have hænderne i det, han laver og ikke kun have sin viden fra en bog.
4. Hvor lang tid tager en EUX?
EUX'ens varighed afhænger af, hvilket fag du uddanner dig inden for. En EUX tager som regel et år længere end den tilsvarende EUD.
5. Hvilke uddannelser kan jeg tage med en EUX?
Alle fire hovedområder er repræsenteret, og du kan derfor vælge et bredt udvalg af EUX-uddannelser.
Mød fx Stina og Katrine fra social- og sundhedsassistentuddannelsen med EUX.
Er EUX noget for dig?
Så søg om optagelse allerede nu på optagelse.dkSe videoguide: Sådan udfylder du dine uddannelsesønsker